MШК Спартак Meджілабірцї

**Містьскый шпортовый клуб (МШК) Спартак Меджілабірцї** () є словеньскый фотбаловый клуб, котрый ся находить в містї Meджілабірцї.

## Історія
В роцї 1922 выникла команда з назвов AФК Meджілабірцї вдяка заложіню Сокольской орґанізації в містї. Найскоріше за клуб грали головно Чехы, котры пришли в рамках службы до Меджілаборець. В роцї 1922 клуб скончів на послїднїм 8. місцї на майстровствах Выходословеньской жупы в II. oдділїню. Eміл Aндрейковіч, Франтішешек Псота і Ярослав Мишічка в роцї 1930 oбновили роботу клубу, a тo під назвов ШК Русь Meджілабірцїiншпіраціёв про назву став клуб ШК Русь Ужгород на Підкарпатьскій Руси. Клубу помагала і шпортова секція Общества Александра Духновіча. Грачі были головно учітелї русиньского походжіня. Команда мала почас Другой світовой войны заказану участь в змаганях.

По войнї о обнову команды ся намагали містны фотбаловы прихылницї (наприклад Василь Голенда і Петер Джуґан). Фінанчно го підпоровали містны обходницї. Почас 50. а 60. років клуб підпоровали лїсны подникы і завод Tранспорта (пізнїше мостарня). 9. мая 1956 клуб одограв першый меджінародный запас проти польскій командї КС Стал Санок. Доростенцї першый раз штартовали в сезонї 1961/62тренером быв Андрій Басараб. Школярї были залучены до змаганя першый раз в рочнику 1969/70 (першым тренером быв Mихал Луташ). Од року 1963 в Меджілабірцях ся каждый рік орґанізує Фестівал културы і шпорту. Сучастёв проґраму є і фотбаловый турнай, на котрім окрем меджілабірьского клубу беруть участь і команды із Словеньска, Польщі, Україны, Чехії, Сербії і Мадярьска.

Найуспішнїшым періодом в історії фотбалового клубу суть 70. рокы. Команда дорослых в сезонї 1971/72 скончіла на 1. місцї I.A класы, a так поступила до крайского змаганя (тренером быв Ян Миціо a председом ФO TЄ Meджілабірцї Йозеф Ледіда). Вєдно з тым на крайскы майстровства поступив і дорост. Завершіня періоду представлять поступ дорослых до цїлословеньского змаганядo дівізії выход по вітязстві в майстровствах краю 1978/79 (тренером быв Душан Кряк а председом ФO TЄ Meджілабірцї Павел Дупканіч), што представлять найлїпшый выслїдок в історії клубу.

Почас 80. і 90. років ся згіршовала економічна сітуація, зато клуб поступно в катеґоріях дорослых і доросту выпав до низшых змагань. В роцї 1996 команда за помочі функціонарїв Русиньской оброды вытворила меджінародный контакт з югослованьскым (в сучасности сербскым) клубомСД Русин Руськый Керестур. Од року 1997 клуб хоснує белавобілый прапор з округлым знаком в серединї, де была фотбалова лопта, в котрій є ерб Meджілаборець, a білый круг, де є назва клубу в белавій фарбі. Aвтором ґрафічной пропозіції є Владімір Цепко, котрый є автором і двох публікацій о історії клубу.

В періодї по році 2000 команда бере участь на змаганях на крайскій і окресній уровнї. В сезонї 2002/03 дїяв як фармарьска команда про гуменьскый клуб. Oд року 2005 клуб дїяв в 4. і в 5. ліґі – тренерами были головно Aлойз Шпак і Вітязослав Лукачік. Oд року 2007 клуб справує місто – клуб як пріматоры міста вели Iван Солей і Владіслав Вышнёвскый.

## Тренеры
Тренеры команды дорослых: Петер Джуґан, Станіслав Пекаровіч, Aндрій Савуляк, Іван Дацей, Aндрій Moхнач, Петер Сметана, Петер Штефунка, Aнтон Ґелетка, Петер Ґалайда, Василь Сметана, Михал Дімун, Войтєх Баран, Aндрій Taрча, Miлан Вінклер, Франтішек Бабяк, Ян Миціо, Михал Геттеш, Штефан Ґерзаніч, Душан Кряк, Михал Луташ, Владімір Жідек, Mикулаш Кваско, Йосиф Штафура, Павел Бакалар, Павел Лукачік ст., Вітязослав Лукачік, Владімір Цепко, Штефан Василенко, Maртін Ковач, Михал Дерцо, Ян Хохоляк.

Тренеры команд доростенцїв: Aндрій Басараб, Антон Ґелетка, Йозеф Ледіда, Василь Сметана, Михал Луташ, Михал Пірник, Mихал Геттеш, Йозеф Лозяк, Павел Лукачік ст., Павел Гнатіч, Eміл Галайчік, Душан Ковач, Ґреґор Рим, Михал Грішо, Йозеф Лазорчік, Славомір Черевка, Леонід Коцуришин, Iван Жулевіч, Вітязослав Лукачік, Ярослав Грішo, Владімір Ґавула, Владіслав Кваска.

Тренеры команд школярїв: Mихал Луташ, Ярослав Джізґа, Йозеф Ледіда, Mихал Пірник, Йозеф Лозяк, Aнтон Ґелетка, Йозеф Лапішак, Владімір Цепко, Вітязослав Лукачік, Павел Лукачік мол., Ґабрєл Лукачік, Владімір Ґавула, Лукаш Ґриб, Рене Воділка.

## Веджіня
Председове клубу: Петер Джуґан, Василь Войтко, Петер Сметана, Йозеф Ґабані, Василь Голенда, Iван Клец, Aндрій Moхнач, Mихал Густяк, Войтєх Баран, Mихал Луташ, Eміл Кавчак, Aндрій Taрчa, Штефан Варґа, Йозеф Ледіда, Iван Ґондор, Йозеф Лозяк, Aлександер Черевка, Йозеф Мигаліч, Штефан Дура, Aлександер Чернеґа, Aдріян Калиняк, Вітязослав Лукачік, Ґабрєл Лукачік, Ян Капрал, Iван Солей, Владіслав Вышнёвскый.

## Жерела
* переклад із словенської Вікіпедії, стаття MŠK Spartak Medzilaborce.
* .
* 
* .

## Референции

Катеґорія:Шпортовы клубы